**“Навоий кон-металлургия комбинати жамғармаси”**

**давлат муассасасининг 2024 йилда амалга оширилган
чора-тадбирлар ижроси юзасидан**

**Ҳ И С О Б О Т И**

Ўзбекистон Республикаси Вазирлар Маҳкамисининг 2021 йил
30 мартдаги 170-сонли қарорига мувофиқ “Навоий кон-металлургия комбинати жамғармаси” давлат муассасаси жорий йилнинг 1 июнидан ташкил этилди ва ўз хўжалик фаолиятини бошлади.

Жамғарма тасарруфига ўтказиладиган активларни топшириш-қабул қилиш бўйича Марказий комиссия ва жойларда ишчи гуруҳлари ташкил этилди ҳамда “НКМК” давлат корхонаси тасарруфидан Жамғарма тасарруфига умумий қиймати **604 млрд. сўм**лик ўтказилиши кўзда тутилган барча **166 та** активлар (объектлар) жойига чиққан ҳолда хатловдан ўтказилиб, тегишли топшириш-қабул қилиш далолатномалари расмийлаштирган ҳолда қабул қилиб олинди.

Жамғарманинг тасдиқланган ташкилий тузилмасига мувофиқ Бошқарув аппарати ҳамда “Навоий”, “Зарафшон”, “Учқудуқ”, “Нуробод” ва “Зафаробод” Ҳудудий бошқармаларининг фаолияти йўлга қўйилди.

НКМК тизимидан Жамғармага ходимларнинг ўтказилиши амалдаги Меҳнат кодексининг 98-моддасига биноан амалга оширилди. Жамғарма тизимига тасдиқланган жами **8 900 доимий штат бирлик**ларидан ошмаган ҳолда, шу жумладан Бошқарув аппаратига **85 бирлик** раҳбар, мутахассис ва ходимлар ишга қабул қилиб олинди. (9241 та ходимлар сони)

Жамғарманинг 2021 йилга мўлжалланган “Иш режаси”га мувофиқ Жамғарма фаолияти ташкил этилди ва унда белгиланган барча вазифалар амалга оширилди.

Жамғарма мутасаддилари томонидан ишчи-ходимларни янги корхоналарга тақсимлаш ва ўтказиш жараёнини, меҳнат қонунчилиги талаблари асосида амалга ошириш бўйича тушунтириш ва тарғибот тадбирлари ўтказилди. Меҳнат жамоасига трансформация жараёнини оддий ва равон тилда тушунтириш, амалга оширилаётган тадбирлар, меҳнат шартлари ва тўловлари, ижтимоий инфратузилма объектларидан имтиёзли фойдаланиш ҳуқуқлари, амалдаги жамоа шартномасида кўзда тутилган барча ҳуқуқ ва имтиёзларини тўлиқ сақлаб қолиниши бўйича Комбинат раҳбарияти ва касаба уюшмаси Кенгаши раёсати билан биргаликда, бўлинмаларга чиққан ҳолда ишчи-ходимлар билан сайёр йиғилишлар ташкил этилди ва тушунтириш ишлари олиб борилди. Жамғарма ишчи-ходимлари ушбу жараёнларни тўғри тушунди ва уларнинг Комбинат ишчи-ходимлари каби тенг ҳуқуқ ва имтиёзларга эга шароитларда ва розилиги асосида Жамғарма фаолияти йўлга қўйилди.

Амалдаги Давлат харидлари тўғрисидаги қонунининг талабларидан келиб чиқиб, товар-моддий бойликлар ва хизматлар хариди ошкоралик тамойили асосида кооперцион биржа савдоларининг cooperation,
e-xarid, e-shop электрон порталларидан рўйхатдан ўтиб, тегишли шартномалар расмийлаштирилган ҳолда, маҳаллий ишлаб чиқарувчилар томонидан етказиб берилмоқда. Ушбу харид жараёнларини назорат қилиш мақсадида **мувофиқлик тизими – Комплеанс хизмати** жорий этилди.

Бундан ташқари, Жамғарма бошқарувида самарали амалиётларни тадбиқ етиш мақсадида **“Одоб-ахлоқ кодекси”** ва **“Манфаатлар тўқнашуви тўғрисида”**ги Низомлар ишлаб чиқилиб, ижрога қаратилди.

**Жамғарманинг 2024 йилдаги фаолияти юзасидан**

Жамғарманинг асосий вазифаларидан келиб чиқиб, 2024 йил давомида “Навоий кон-металлургия комбинати” АЖ, “Навоийуран” давлат корхонаси ва Жамғармада фаолият кўрсатаётган ишчи - ходимларнинг 13222 нафари дам олиш масканларида хордиқ чиқариб, санаторий ва профлакторийларда ўз соғлиғини тиклашди.

Шу билан бирга, Жамғарманинг асосий вазифаларидан келиб чиқиб, Жамғармага қарашли тиббий муассасаларда 2024 йил йиллик тасдиқланган ўрин кунлар режаси **75190.0 минг** бўлсада, ҳақиқатда **78309.0 мингга** бажарилиб режа кўрсатгичи 104.1 фоизга бажарилган (*632 та койка*), яъни беморлар стационар тарзда даволанган, бундан ташқари поликлиникалар орқали келиб тушган **1 618 мингдан ортиқ** мурожаатларга асосан тегишли тартибда тиббий хизматлар кўрсатилди.Тиббиёт сохасида ҳужжатлар айланишини автоматлаштириш мақсадида “TechnoMed” ахборот дастури жорий қилинди.

2024 йилда тиббиёт муасссалари учун хайрия маблағлари ҳисобидан хайрия маблағлари ҳисобидан **368,0 млрд сўмлик** маблағлар сарфланди. Жумладан:

- иш ҳақи ва ягона ижтимоий тўловларига **302,4 млрд сўм**;

- озиқ-овқат харажатларига **3,7 млрд сўм**;

- дори-дармон харажатларига **14,1 млрд сўм** *(18,7 млрд сўм касса)*;

- ёқилғи энергетика харажатларига **7,8 млрд сўм**;

- бино ва иншоатларни капитал ва жорий таъмирлаш харажатларига
**9,4 млрд сўм**;

- материал харажатларига **2,9 млрд сўм;**

- тиббий техника сотиб олиш харажатларига **3,8 млрд сўм** ҳамда соҳа сақлаш билан боғлиқ бўлган бошқа харажатларга **23,9 млрд сўм** маблағлар сарфланди.

Бундан ташқари тиббиёт муассасаларини моддий техника базасини ривожлантириш мақсадида марказлашган маблағлар ҳисобидан Зарафшон ҳудудидига **1 та тез ёрдам автотранспорт воситаси**
*(559,0 млн.сўм)* харид қилиниб, фойдаланишга топширилди ва яна **2 та тез тиббий ёрдам** **автотранспортини** *(1118,0 млн.сўм)* харид қилиш бўйича шартнома тузилиб, маблағлари молиялаштирилган ва яқин кунлар ичида автотранспорт воситалари қабул қилиниб фойдаланишга топширилади.

Шунингдек, жорий йилнинг 1 январ ҳолатига тиббиёт муассасаларида 1014 мингдан ортиқ турдаги **6 092,6 млн.сўмлик** дори-дармонлар қолдиғи мавжуд.

*Маълумот учун: 2024 йилда* ***15,6 млрд сўмлик*** *тиббий хизмат кўрсатилган.*

Шунингдек, юртимизда болаларга кўрсатилаётган ғамхўрликнинг яққол ифодаси сифатида Жамғарма тасарруфидаги 6 та стационар ва 7 та кундузги болалар соғломлаштириш оромгоҳларида **11962 нафар** “НКМК” АЖ, “Навоийуран” ДК ва Жамғарма ишчи-ходимларининг болажонлари ёзги таътилини мароқли ўтказишди.

Ҳозирги кунда Жамғармада **12 та** маданий-оммавий муассасалар бўлиб, уларда **210 та** ижодий бадиий ҳаваскорлик жамоалари ва тўгараклар фаолият кўрсатмоқда. Ушбу жамоалар **3465 нафар** болалар ва катталарни қамраб олган. Шунингдек, жисмоний тарбия объектларида
**65 йўналишдаги** спорт гуруҳларида **5905 нафар** болалар ва катталар спорт билан мунтазам шуғулланиб келмоқдалар.

Бундан ташқари, Жорий йил давомида овқатланишнинг сифати ва хавфсизлигини таъминлаган ҳолда **30 990 нафар** Акциядорлик жамияти ва "Навоийуран" ДК ходимларини овқатланиши ташкил этилди.Бугунги кунда Жамғарма томонидан овқатланишни ташкил этишни ҳам рақамлаштириш жорий этилмоқда.

2024 йилда Жамғарманинг овқатланиш комбинатлари томонидан
**268,7 млрд сўмлик** овқатлантириш хизматлари ташкил этилиб, йил якуни билан **3,2 млрд сўм** фойда билан якунланди.

**Жамғарма энергия самарадорлигини ошириш, ишлаб чиқариш ва хизмат кўрсатиш харажатларини камайтириш “Йўл харитаси” ижроси**

2024 йилда ишлаб чиқариш ва хизмат кўрсатиш харажатларини камайтириш мақсадида “Йўл харитаси” шакллантирилди ва ушбу тадбирларни амалга ошириш ҳисобига йил якуни билан **59,3 млрд. сўм** харажатларни камайтиришга эришилди.

Жумладан:

* Тиббий санитария қисмларида пуллик хизмат кўрсатиш ҳажмини ошириш ҳисобига **13,4 млрд. сўм**;
* Энергетика ресурларини сарфини камайтириш эвазига иқтисод қилинадиган маблағ ҳисобига **6,3 млрд. сўм**;
* Овқатланиш комбинати ошхоналарида эркин савдода пуллик хизмат кўрсатиш ҳажмини ошириш ҳисобига **20,1 млрд. сўм**;
* "Дустлик" агрофирмасида белгиланган чора-тадбирларни амалга ошириб, ишлаб чиқарилаётган маҳсулотларни таннархини камайтириш ҳисобига **3,5 млрд. сўм**;
* Ишлаб чиқаришнинг ташкилий тузилмасини такомиллаштириш орқали бўш *(вакант)* иш ўринлари сонини мақбуллаштириш ҳисобига
**7,2 млрд. сўм**;
* ҳамда бошқа бир қатор чора-тадбирларни амалга ошириш ҳисобига **8,8 млрд. сўм** харажатларни камайтиришга эришилди.

2024 йилда Жамғарма бўлинмаларида энергия сарфини камайтириш ҳамда юқори энергия қувватларини талаб қиладиган технологиялардан воз кечиш мақсадида **7 та** муассасада янги энегия тежамкор қозонлар ҳамда бўлинмаларда **200 квтлик** қуёш панеллари ўрнатилиши ҳисобига бир йилда **2 951 млн сўмлик** коммунал хизмат харажатларидан маблағлар **иқтисод қилинади**.

 **2024 йилда Хайрия ҳисобидан ажратилган маблағлар ижроси**

Васийлик Кенгашининг йиғилиш баёни билан тасдиқланган Жамғарманинг “Хайрия” маблағлари ҳисобидан молиялаштириладиган объектлар учун 2024 йилги харажатлар сметасига асосан **624,3 млрд. сўм** маблағ режалаштирилиб, шундан**, 624.2 млрд. сўм** ҳақиқий харажатлар амалга оширилди. (99,9 фоиз).

“НКМК” АЖ ва Жамғарма ўртасида **624,3 млрд. сўм**га “Хайрия” шартномаси расмийлаштирилиб, Жамғарманинг узлуксиз жорий фаолиятини таъминлаш учун маблағлар молиялаштирилди.

**Жамғарманинг 2025 йилга мўлжалланган Хайрия маблағлари ҳисобидан талаб қилинадиган маблағлар.**

2025 йилда Жамғарманинг Хайрия маблағлари ҳисобидан сақлаш харажатлари учун ўтган йилга харажатлардан келиб чиқиб, тегишли ҳисоб китоблар асосида харажатлар сметаси шакллантирилди ва 2025 йилда “Хайрия” маблағлари ҳисобидан молиялаштириладиган объектлар учун **687,4 млрд.сўм** маблағ режалаштириш сметаси лойиҳаси Васийлик Кенгашга тақдим этилди.

Жумладан:

Иш ҳақи ва унга тенглаштирилган тўловларга – **497,0** **млрд. сўм;**

Ижтимоий тўловга – **60,1 млрд. сўм**;

Материал харажатларига – **44,9 млрд. сўм**;

Коммунал ва ёқилғи энергетика харажатларига – **49,4 млрд. сўм**;

Бино ва иншоотларни капитал ва жорий таъмирлаш

харажатларига – **34,3 млрд. сўм**;

Хизмат сафари харажатларига – **2,5 млрд. сўм**;

Техник ва технологик қайта жиҳозлашга – **19,4 млрд. сўм;**

Бошқа харажатларга – **26,0 млрд. сўм**.

*Шундан, тиббиёт жихозлари сотиб олиш* ***15.6 млрд. сўм*** *ва транспорт воситалари сотиб олиш учун* ***3,8 млрд.сўм*** *маблағ кўзда тутилган.*